CELEX: 32022D0864
Language: lv
Date: 2022-05-24 00:00:00
Title: Padomes Lēmums (ES) 2022/864 (2022. gada 24. maijs), ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Lietuvos bankas ārējiem revidentiem

2.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 151/64
               
            
         PADOMES LĒMUMS (ES) 2022/864
         (2022. gada 24. maijs),
         ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Lietuvos bankas ārējiem revidentiem
         EIROPAS SAVIENĪBAS PADOME,
         ņemot vērā Protokolu Nr. 4 par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 27.1. punktu,
         ņemot vērā Eiropas Centrālās bankas 2022. gada 29. marta Ieteikumu Eiropas Savienības Padomei par Lietuvos bankas ārējiem revidentiem (ECB/2022/15) (1),
         tā kā:
         
                     (1)
                  
                  
                     Eiropas Centrālās bankas (ECB) un dalībvalstu, kuru naudas vienība ir euro, valstu centrālo banku pārskati ir jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.
                  
               
                     (2)
                  
                  
                     
                        Lietuvos bankas pašreizējo ārējo revidentu Ernst & Young Baltic UAB pilnvaras beidzās pēc 2021. finanšu gada revīzijas. Tādēļ ir jāieceļ ārējie revidenti laikposmam no 2022. finanšu gada.
                  
               
                     (3)
                  
                  
                     
                        Lietuvos bankas par saviem ārējiem revidentiem 2022.–2024. finanšu gadam ir izvēlējusies UAB ROSK Consulting.
                  
               
                     (4)
                  
                  
                     ECB Padome ir ieteikusi par Lietuvos bankas ārējiem revidentiem 2022.–2024. finanšu gadam iecelt UAB ROSK Consulting.
                  
               
                     (5)
                  
                  
                     Pēc ECB Padomes ieteikuma Padomes Lēmums 1999/70/EK (2) būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Lēmuma 1999/70/EK 1. panta 19. punktu aizstāj ar šādu:
            
               
                  “19.   Ar šo par Lietuvos bankas ārējiem revidentiem 2022.–2024. finanšu gadam apstiprina UAB ROSK Consulting.”
               
            
         
         
            2. pants
            Šis lēmums stājas spēkā tā paziņošanas dienā.
         
         
            3. pants
            Šis lēmums ir adresēts Eiropas Centrālajai bankai.
         
         
            Briselē, 2022. gada 24. maijā
            
               
                  Padomes vārdā –
               
               
                  priekšsēdētājs
               
               B. LE MAIRE
            
         
         
            (1)  OV C 153, 7.4.2022., 7. lpp.
         
         
            (2)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).